Þórdís Kolbrún Reykfjörð Gylfadóttir iðnaðarráðherra sagði um margt bjart yfir áliðnaðinum . mbl.is / Eggert Anna Sigríður Einarsdóttir Það krefst stundum einbeitingar að vera jákvæður í iðnaði sem sumir tengja alla jafna bara mengandi stóriðju . Þetta sagði Þórdís Kolbrún R. Gylfadóttir iðnaðarráðherra á ársfundi Samáls í Hörpu í morgun . Íslenski áliðnaðurinn gangist hins vegar við eigin ábyrgð með viðleitni sinni til að draga úr losun . Kauptilboð Norsk Hydro í Ísal væri einnig jákvætt og traustsyfirlýsing „ af hálfu þessa öfluga norska félags gagnvart bæði Ísal , Íslandi og starfsumhverfinu hér á landi . “ Hætti að losa koldíoxíð og fari að losa súrefni Tilkynning Alcoa , Rio Tinto , Apple og stjórnvalda í Kanada um fjárfestingu í þróun á óbrennanlegum rafskautum sem vakið hafi verðskuldaða athygli , sé þá ekki síður merkileg . „ Þetta er mjög jákvæð þróun fyrir Ísland . Öll viðleitni til að ýta undir aðgreiningu álafurða eftir kolefnisfótspori er að mínu mati til þess fallin að styrkja samkeppnishæfni íslenskra álframleiðslu . Við höfum í raun beðið eftir að sú þróun fari af stað og nú er hún greinilega komin á skrið af alvöru , “ sagði Þórdís Kolbrún . Eftir að hafa gengist við losuninni , geti áliðnaðurinn líka snúið vörn í sókn með það hversu umhverfisvænt álið geti verið í notkun . „ Vegna endurvinnslu getur sama álið haldið áfram að gefa getur gefið umhverfislegan ávinning um ókomna tíð , “ sagði ráðherra og kvað ekki margar framleiðslu - eða atvinnugreinar geta státað af þessu sama .